armvectores/hy_wikipedia_2023 huggingface dataset:
Ինգեգերդա

Ինգեգերդա (շվեդերեն՝ Ingegerd Olofsdotter, 1001, Շվեդիա - փետրվարի 10, 1050, Մեծ Նովգորոդ, Նովգորոդի Ռուսիա), իշխանուհի։
Շվեդիայի թագավոր Օլաֆի և Էստրիդի (Աստրիդ) դուստրը։


== Կենսագրություն ==
Ծնվել է Սիգտունայում (Շվեդիա), պետք է ամուսնանար Նորվեգիայի թագավոր Օլաֆ II-ի հետ, սակայն շվեդական թագավոր Օլաֆը իր դստերը կնության է տվել Կիևյան Ռուսիայի ապագա իշխան Յարոսլավ Իմաստունին, իսկ Օլաֆ II-ը ամուսնացել է նրա խորթ քույր Էստրիդի հետ։ Ինգեգերդան Կիև ժամանեց 1019 թ. (կամ 1016-ին)։ Ըստ ամուսնական պայմանագրի Ինգեգերդայի օժիտի մեջ էր մտնում Ալդեյգաբորգ քաղաքը (այժմ՝ Հին Լադոգա գյուղ), որը ստացել է Ինգերմանլանդիա անվանումը։ Նովգորոդում Ինգեգերդան մկրտվել է Իրինա անվամբ։ Կարծիք կա, որ նա մանկուց իմացել է սլավոնական լեզուն, քանի որ նրա մայր Էստրիդը օբոդրիդների ցեղի իշխանի դուստրն էր։


== Զավակներ ==


=== Որդիներ ===

Վլադիմիր Յարոսլավիչ- նովգորոդյան իշխան։
Իզյասլավ I Յարոսլավիչ- ամուսնացել է լեհական թագավոր Մեշկո I-ի դստեր հետ։
Վսեվոլոդ Յարոսլավիչ- ամուսնացել է հունահան արքայադուստր Անաստասիայի հետ. այս ամուսնությունից ծնվել էՎլադիմիր Մոնոմախը։ 

Վյաչեսլավ Յարոսլավիչ- ամուսնացել է գերմանական արքայադուստր Օդայի հետ։
Իգոր Յարոսլավիչ- ամուսնացել է գերմանական Կունիգունդա արքայադստեր հետ։


=== Աղջիկները ===
Եղիսաբեթ (Ելիզավետա),
Աննա,
Անաստասիա,
Ագաթա Կիևցի,


== Ծանոթագրություններ ==
Օտզովիստներ

Օտզովիստներ, 1905 թվականի ռուսական հեղափոխությունից հետո Ռուսաստանի սոցիալ-դեմոկրատական բանվորական կուսակցության (ՌՍԴԲԿ) մեջ կազմավորված ձախ թևի ռադիկալ բոլշևիկների խումբ (Ալեքսանդր Բոգդանով, Դ․ Ա․ Ալեքսինսկի, Ա․ Վ․ Աոկոլով (Ս․ Վոլսկի), Ա․ Վ․ Լունաչարսկի, Մ․ Ն․ Լյադով, Մ․ Ն․ Պոկրովսկի և ուրիշներ)։  Ստեղծվել է 1908 թվականին՝ Ալեքսանդր Բոգդանովի կողմից։
Օտզովիստները պահանջում էին Պետական Դումայից ետ կանչել (отозвать – այստեղից էլ՝ անվանումը) սոցիալ-դեմոկրատ պատգամավորներին, 
Օտզովիստների դիրքորոշում Լենինը անվանեց ռուսական առաջին հեղափոխության ժամանակաշրջանի «հեղափոխական խոսքերը պահելու (պահածոների մեջ) տակտիկա»։ 
Մենշկիկներն ուղղակիորեն առաջարկում էին լուծարել խմբավորումը։ Լենինն օտզովիզմը բնութագրում էր որպես «լիկվիդատորություն, ձախից», «լիկվիդատորության սաղմ», «շուռ տված մենշևիզմ»։  1909 թվականի հունիսին «Պրոլետարի» թերթի ընդլայնված խմբագրության խորհրդակցությունը հայտարարեց, որ բոլշևիզմն ընդհանուր ոչինչ չունի օտզովիզմի և ուլտիմատիզմի (Օտզովիստների տարատեսակություն) հետ և կոչ արեց անզիջում պայքար մղել այդ թեքումների դեմ։ Օտզովիստների առաջնորդ Բոգդանովը վտարվեց բոլշևիկների շարքերից։ 
1909 թվականի դեկտեմբերին օտզովիստներն ընդգրվեցին «Վպերյոդ» խմբի կազմում։ 


== Գրականություն ==
Լենին Վ․ Ի․, «Հերթական հարցերի շուրջը» հոդվածի առթիվ, Երկրորդ լիակատար ժողով, հ․ 17։ Նույնի, Բոլշևիզմի ծաղրանկարը, նույն տեղում։ Նույնի, Օտզովիզմի և աստվածաշինարարության կողմնակիցների ֆրակցիայի մասին, նույն տեղում, հ․ 19։ ԽՄԿԿ–ն համագումարների, կոնֆերանսների և Կենտկոմի պլենումների բանաձևերում և որոշումներում, հ․ 1, Ե․, 1985։ История КПСС, т․ 2, М-, 1966․ Գ․ Խաչատրյան։
Օլստ-Վեյե

Օլստ-Վեյե (հոլ.՝ Olst-Wijhe ( արտասանություն)), համայնք Նիդերլանդների Օվերեյսել մարզում։ Տարածքը 114,16 կմ² է, բնակչությունը՝ 17.298 (2011 թ.)։ Մեկ շնչի տարեկան միջին եկամուտը 12.600 եվրո է։
(1247) Մեմորիա

(1247) Մեմորիա (անգլ.՝ Memoria), աստերոիդ աստերոիդների հիմնական գոտում։ Հայտնաբերվել է 1932 թվականի օգոստոսի 30-ին Մարգարիտա Լոժյեի կողմից Ուքլում։
Միջին հեռավորությունը Արեգակից կազմում է 3,132083 ա. մ., առավելագույնը մոտենում է 2,5891 ա. մ. հեռավորության վրա և հեռանում 3,6751 ա. մ.։ Արեգակի շուրջ մեկ ամբողջական պտույտ է կատարում 2024,64 երկրային օրվա ընթացքում, իր ուղեծրով շարժվելով միջինում 0,177809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,78° անկյուն։
Մեմորիա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1247) Մեմորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոլոդյոժնի (Կրասնի Սուլինի շրջան)

Անվան այլ կիրառումների համար տե՛ս՝ Մոլոդյոժնի (այլ կիրառումներ)Մոլոդյոժնի (ռուս.՝ Молодёжный), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Միխայիլովսկի գյուղական համայնքի կազմի մեջ։
Գևորգ Յողուրթճյան

Գևորգ Գ. Յողուրթճյան (1883, Աֆիոն-Կարահիսար - 1962, Երևան), հայ դեղագործ։


== Կենսագրություն ==
Ծնվել է 1883 թվականին Փոքր Ասիայի արևմուտքում գտնվող Աֆիոն-Կարահիսար քաղաքում։ Նախնական կրթությունն ստացել է ծննդավայրի Սարկավագյան վարժարանում։ Որոշ ժամանակ հաճախել է թուրքական ռյուշդիե վարժարան (նախակրթարան)։ Ավարտել է Աֆիոն-Կարահիսարի ազգային վարժարանը։ 1900 թ. տեղափոխվել է Կոստանդնուպոլիս։ Ավարտել է Կ. Պոլսի ազգային վարժարաններից մեկը։ 1903-05 թթ. սովորել է Կ.Պոլսի Օսմանյան դեղագործական վարժարանում։ 1905 թ. վերադարձել է Աֆիոն-Կարահիսար և բացել սեփական դեղատուն և աշխատել։
Բալկանյան պատերազմի և Առաջին աշխարհամարտի ընթացքում որպես զինվորական դեղագործի տեղակալ ծառայել է օսմանյան, ապա՝ քեմալական բանակներում։ Ծառայության ընթացքում ամբաստանության պատճառով ձերբակալվել և դատապարտվել է մահվան։ Սակայն հետո ազատվել է բանտից և վերադարձել Աֆիոն-Կարահիսար։
1922 թ. սեպտեմբերին Զմյուռնիայի և շրջակա բնակավայրերի հայերի և հույների կոտորածի պատճառով գաղթել է Հունաստան և Սալոնիկ քաղաքում դեղատան տնօրեն աշխատել։ Այստեղ հայրենասիրական եռանդուն աշխատանք է տարել։
1932 թ. ընտանիքով հայրենադարձվել է Խորհր­դա­յին Հա­յաս­տան և բնակություն հաստատել Երևանում, ուր ընտանիք, զավակներ և հարազատներ է ունեցել։ Մինչև կյանքի վերջը Երևանում դեղատան վարիչ է աշխատել։
Մահացել է 1962 թվականին Երևանում։
Որդին՝ Մկրտիչ Յողուրթջյանը, Բաք­վում աշխատել է որպես բժիշկ։


== Գրականություն ==
Մակարյան Ա., Յուշագիրք Թրակիոյ եւ Մակեդոնիոյ հայ գաղութներու, Սելանիկ։ Տպ. «,Հո­րի­զոն’’ օրաթերթի, *Պոտուրեան Մկրտիչ, Հայ հանրագիտակ, Պուքրէշ, 1938։
Յարման Ա., Հայերը օսմանյան առողջապահության ծառայության մեջ և պատմություն սբ Փրկիչ հիվանդանոցի (թրք), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մոնկրիվելո

Մոնկրիվելո (իտալերեն՝ Moncrivello), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 20 կմ² տարածք։ Բնակչությունը 2008 թվականի տվյալներով 1476 մարդ է։ Հեռախոսային կոդը՝ 0161։ Փոստային ինդեքս 13040։ Խտությունը՝ 74 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 161312112
Էլեկտրոնային փոստ - sindaco@comune.moncrivello.vc.it
Պաշտոնական կայք - http://www.comune.moncrivello.vc.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զիրմա (գետ)

Զիրմա, գետակ Հայկական լեռնաշխարհում, Արևմտյան Տիգրիսի ավազանում, նրա ձախակողմյան վտակը, մայր գետին է միանում ստորին հոսանքի շրջանում։


== Ծանոթագրություններ ==
Կրոտոնե ՖԱ

Կրոտոնե (իտալ.՝ Football Club Crotone), իտալական ֆուտբոլային ակումբ Կրոտոնեից, Կալաբրիա։ Ստեղծվել է 1910 թվականին և ներկայումս հանդես է գալիս Սերիա A-ում։ Իր առաջին մրցաշրջանը Իտալիայի բարձրագույն դիվիզիոնում անցկացրել է 2016-2017 մրցաշրջանում։


== Ներկա կազմ ==
2017 թվականի սեպտեմբերի 6-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Կրոտոնեի պաշտոնական կայքը
Կրոտոնեի պաշտոնական Ֆեյսբուքի էջը
Կրոտոնեի պաշտոնական Տվիտերի էջը
Կրոտոնեի պաշտոնական Ինստագրամի էջը
Կրոտոնեի պաշտոնական ՅուԹյուբի էջը
Կրոտոնեն transfermarkt-ում
Կրոտոնեն futbol24.com-ում
Կրոտոնեն soccerway.com կայքում
Ագրոնոմիչնոե (այլ կիրառումներ)

Ագրոնոմիչնոե, կարող է վերաբերել՝

Ագրոնոմիչնոե - գյուղ, Ուկրաինայի Դոնեցկի մարզի Ամվրոսիևսկի շրջանում
Ագրոնոմիչնոե - գյուղ, Ուկրաինայի Վիննիցայի մարզի Վիննիցայի շրջանում
Արլինգտոն (Մինեսոտա)

Անվան այլ կիրառումների համար տե՛ս՝ Արլինգտոն (այլ կիրառումներ)Արլինգտոնը (անգլ.՝ Arlington), քաղաք է ԱՄՆ-ի հյուսիսային մասին, Մինեսոտա նահանգում։ Տարածքը 3,8 կմ² է, իսկ բնակչությունը 2048 մարդ (2002 թ.-ի տվյլաներով)։ Խտությունը 538,7 մարդ/կմ² տարածքում։

Քաղաքի հեռախոսային կոդը - 507
Փոստային ինդեքս - 55307
FIPS-քաղաքի կոդը - 27-02152
GNIS-իդենտիֆիկատոր - 0639437


== Հղումներ ==
Քաղաքի պաշտոնական կայք էջը
Աստերոիդների ցանկ (253901-254000)

Աստերոիդների ցանկ (253801-253900)  • Աստերոիդների ցանկ  • Աստերոիդների ցանկ (254001-254100)
 Աստերոիդների ցանկ (253801-253900)  • Աստերոիդների ցանկ  • Աստերոիդների ցանկ (254001-254100)
Կրկնակի ֆորսաժ

«Կրկնակի ֆորսաժ» (անգլ.՝ 2 Fast 2 Furious), ռեժիսոր Ջոն Սինգլթոնի ֆիլմերից, որի գլխավոր դերերը մարմնավորում են Պոլ Ուոքերը, Տայրիզ Գիբսոնը, Եվա Մենդեսը, Կոուլ Հաուզերը, Լուդակրիսը, Թոմ Բերին, Ջեյմս Ռիմարը, Դևոն Աոկին, Ամորի Նոլասկոն, Մայքլ Իլին։


== Սյուժե ==
Նախկին ոստիկան Բրայան Օ'Քոները իր գործընկեր Ռոման Պիարսիի հետ մտադրվել են տեղափոխել մեծ քանակի «կեղտոտ» փողեր, որոնք պատկանում են հայտնի մաֆիոզ Քարթրե Վերոնային։ Բայց իրականում այդ աշխատանքը միայն աչք խաբելու համար է, քանի որ նրանք իրականում ուզում են բռնել անընդհատ ճողոպրող հանցագործին։


== Դերերում ==


== Ծանոթագրություններ ==


== Արտաքին հղումներ ==
Կրկնակի ֆորսաժ(անգլ.) ֆիլմը Internet Movie Database կայքում
«Կրկնակի ֆորսաժ»(ռուս.) ֆիլմը ԿինոՊոիսկ կայքում։
Սպանություն ձմեռային Յալթայում

«Սպանություն ձմեռային Յալթայում» (ռուս.՝ «Вбивство у зимовій Ялті»), 2007 թվականի ուկրաինական դետեկտիվ ֆիլմ, որը նկարահանել է ռեժիսոր Ալեքսանդր Մուրատովը Դովժենկոյի անվան կինոստուդիայում։


== Սյուժե ==
Յալթայում սպանվել է առևտրային ընկերության հաշվապահը։ Հետաքննությունը վարում են դատախազության քննիչ Լեոնիդ Պրոխորենկոն և ոստիկանության կապիտան Ախտեմ Աբլաևը։ Անմիջապես հայտնվում է կասկածյալը՝ ոմն Սերգեյ Գնեզդիլո, որին ականատեսները սպանության օրը տեսել են զոհի հետևից գնալիս, բայց այլ ապացույցներ չկան։ Թեոդոսիայից հայտնում են, որ ձերբակալել են ոմն Վադիմ Կոզլովսկու, որը խոստովանել է սպանությունը։ Պրոխորենկոն հարցաքննում է նրան և տեսնում, որ նա հոգեկան հիվանդ է և անմիջապես խոստովանում է մի շարք այլ աղմկահարույց հանցագործությունների մասին։ Քննիչը միայն մեկ ապացույց ունի, բայց նա տանում է Ալչևսկ, իսկ Պրոխորենկոն ճանապարհ է ընկնում։


== Նկարահանումներ ==
Հիմնական նկարահանումներն անցկացվել են Յալթայում և Սիմֆերոպոլում, ինչպես նաև Լուգանսկի շրջանի Ալչևսկ քաղաքում և Կիևում։


== Դերերում ==
Օլեգ Սավկին - Լեոնիդ Պրոխորենկո, դատախազության քննիչ
Մուստաֆա Կուրտմուլաև - Ախտեմ Աբլաև, ոստիկանության կապիտան
Վլադիմիր Նեչեպորենկո - Ֆիլիպովիչ, ոստիկանության գնդապետ
Նիկոլայ Շուտկո - Դանիել Տկաչուկ
Անատոլի Յաշչկենկո - Սերգեյ Գնեզդիլո, կասկածյալ
Յուրի Ֆրեգան - Վադիմ Կոզլովսկի
Դմիտրի Ֆրոլով - կեղծ Կոզլովսկի
Ելենա Բոնդարևա-Ռեպինա - Կոզլովսկու կինը
Օլեգ Պրիմոգենով - Նիկոլայ Պոպով
Լեոնիդ Տիտով - Տյունին, դատախազ
Գրիգորի Բոկովենկո - դատափորձագետ
Վադիմ Բուլգակով - քննչական մեկուսարանի պետ
Վալերի Վեսնին - գնդապետ Ալչևսկից
Միխայիլ Ժոնին - տեղամասային տեսուչ Ալչևսկից
Նատալյա Իվանսկայա - Նատաշա
Օլգա Լիմար - Օլգա


== Նկարահանող խումբ ==
Ռեժիսոր՝ Ալեքսանդր Մուրատով
Սցենարիստ՝ Ալեքսանդր Մուրատով
Օպերատոր՝ Վլադիմիր Բաս
Կոմպոզիտոր՝ Սերգեյ Գրիմալսկի
Նկարիչ՝ Տատյանա Լազարևա


== Ծանոթագրություններ ==


== Աղբյուրներ ==
Вбивство у зимовій Ялті // Ուկրաինայի կինոյի հարցերով պետական գործակալություն


== Գրականություն ==
Светлана Божко — «Следователь» Александр Муратов // Газета «День», № 207, 27 ноября, 2007
Դիմիտրի Նանոպոուլոս

Դիմիտրի Նանոպոուլոս կամ Դիմիտրիս Նանոպոուլոս (հուն․՝ Δημήτρης Νανόπουλος, սեպտեմբերի 13, 1948(1948-09-13), Աթենք, Հունաստան 1948 թվականի սեպտեմբերի 13, Աթենք), հույն ֆիզիկոս, աշխարհում ամենաշատ հղվող հետազոտողներից մեկը. նրա տարբեր ոլորտների վերաբերյալ աշխատությունները հղվել են մոտ 40 000 անգամ։


== Կենսագրություն ==
Դիմիտրի Նանոպոուլոսը ծնվել է Աթենքում։ Աթենքի համալսարանում ուսումնասիրել է ֆիզիկա։ 1971 թվականին համալսարանն ավարտելուց հետո կրթությունը շարունակել է Մեծ Բրիտանիայի Սուսսեքսի համալսարանում (University of Sussex)։ 1973 թվականին ստացել է  բարձր էներգիաների ֆիզիկայի փիլիսոփայության դոկտորի (Ph.D) աստիճան։


== Գիտական գործունեություն ==
Ժնևում ՑԵՌՆ-ի գիտաշխատող է եղել, երկար տարիներ աշխատել է Փարիզի Բարձրագույն նորմալ դպրոցում (ֆր.՝ École Normale Supérieure) և  Քեմբրիջի Հարվարդի համալսարանում (ԱՄՆ)։
1989 թվականին դարձել է Տեխասի A&M համալսարանի ֆիզիկայի պրոֆեսոր։ Նանոպոուլոսը հանդիսանում է նաև Հյուսթոնի Առաջադեմ հետազոտությունների կենտրոնի (Houston Advanced Research Center - HARC) աշխատակից։


== Հետազոտական նախագծեր ==
1997 թվականին Նանոպոուլոսը դարձել է Աթենքի ակադեմիայի անդամ, իսկ 2005 թվականին Հունաստանի Ազգային խորհրդի հետազոտությունների և տեխնոլոգիաների անդամ և Հունաստանի ՑԵՌՆի և Եվրոպական տիեզերական գործակալության (European Space Agency, ESA) ներկայացուցիչ։
1988 թվականից հանդիսանում է Ամերիկյան ֆիզիկական միության անդամ, 1992 թվականից Իտալական ֆիզիկական միության անդամ է։ 1996 թվականին հունական Պատվո շքանշանի կոմանդոր է դարձել։
Հայտնի է Տարրական մասնիկների ֆիզիկայի և տիեզերագիտության ոլորտներում կատարած հետազոտություններով, ինչպես նաև Լարերի միասնական տեսության, Աստղային մասնիկների ֆիզիկայի, Քվանտային տեսության և 
դրա վրա հիմնված նեյրոֆիզիոլոգիական մոդելների հետազոտություններով։ Հանդիսանում է ավելի քան 645 աշխատությունների, այդ թվում 14 գրքերի հեղինակ։
Դիմիտրի Նանոպոուլոսն այսպես կոչված SU(5) շրջված մոդել (flipped SU(5)) նախագծողներից մեկն է։ Այդ մոդելը ներկայացրել է Սթիվեն Բարրը 1982 թվականին։ 1984 և 1987 թվականներին լույս են տեսել հրապարակումներ, որոնք նվիրված են եղել այն մոդելին, որտեղ Նանոպոուլոսը համահեղինակ է հանդիսացել։


== Կոչումներ և պարգևներ ==
2006 թվականի հոկտեմբերի 17-ին Նանոպոուլոսը պարգևատրվել է Օնասսիսի Միջազգային մրցանակի։ 2009 թվականի սեպտեմբերի 28-ին Էնրիկո Ֆերմի մրցանակի է արժանացել Իտալական ֆիզիկական միության կողմից լարերի տեսության վերաբերյալ աշխատանքների համար։


== Ինքնակենսագրություն ==
2015 թվականին Դիմիտրի Մամոպոուլոսը հրատարակել է իր ինքնակենսագրականը «Կյանք, գիտությունը և այլ զուգահեռ աշխարհներ» խորագրով («Μία ζωή, η επιστήμη κι άλλα παράλληλα σύμπαντα»)։


== Ծանոթագրություններ ==


== Արտաքին հղումներ ==
Role of Nanopoulos in naming GUT
Dimitri Nanopoulos and the speed of light
Scientific publications of Dimitri Nanopoulos on INSPIRE-HEP


== Աղբյուրներ ==
Prof. Dimitri Nanopoulos Archived 2007-08-13 at the Wayback Machine. Դիմիտրի Նանոպուոլոսի Տեխասի A&M համալսարանի կայքը
Եվստաթեոս

Եվստաթեոս (հուն․՝ Ευστάθιος Πλακίδας, 1-ին դար, Հռոմ, Հռոմեական կայսրություն - 118, Հռոմ, Հռոմեական կայսրություն), Հիսուսի 72 առաքյալներից մեկը։ Թադեոս առաքյալի աշակերտներից։ Եղիշեի հետ ուղեկցել է Թադեոս առաքյալին՝ նրա քարոզչական շրջագայության ժամանակ։ Թադեոս առաքյալը Եվստաթեոսին ձեռնադրել է Սյունիքի առաջին եպիսկոպոս։ Հանգչում է Տաթևի վանքի տեղում, որը և կրում է նրա անունը։
Կամաևո (գյուղ, Ուրմանաևսկի գյուղխորհուրդ)

Անվան այլ կիրառումների համար տե՛ս՝ ԿամաևոԿամաևո (ռուս.՝ Камаево, բաշկիրերեն՝ Камай), գյուղ Ռուսաստանի, Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հո Չին

Հո Չին (մայիսի 1, 1953(1953-05-01) կամ 1953, Colony of Singapore, Միացյալ Թագավորություն), Սինգապուրի խոշորագույն ֆինանսական գործիչ։ Temasek Holdings ընկերության ղեկավարն է (գործադիր տնօրեն)։ 
Սինգապուրի գործող վարչապետ Լի Սյանլունի կինն է։ Սինգապուրի Ինժեներների ինստիտուտի պատվավոր անդամ է, Սթենֆորդի համալսարանի մագիստրոս։


== Կենսագրություն ==
Հո Չինը ծնվել է 1953 թվականի մայիսի 1-ին՝ նախկին գործարար Հո Էն Հոնգի և Չեն Չյու Պինի բազմազավակ ընտանիքում։ Ընտանիքի ավագ երեխան է։
Սովորել է Ազգային քոլեջում, որտեղ դարձել է Տարվա ուսանող և ստացել նախագահական կրթաթոշակ։ Քոլեջն ավարտելուց հետո ինժեներ-էլեկտրիկ մասնագիտությամբ սովորել է Սինգապուրի համալսարանում, որը 1976 թվականին ավարտել է կարմիր դիպլոմով։ Ավելի ուշ արժանացել է Սթենֆորդի համալսարանի  էլեկտրիկ մասնագիտության մագիստրոսի աստիճանի։
Հո Չինի աշխատանքային գործունեությունը սկսվել է Սինգապուրի պաշտպանության նախարարությունում, որտեղ նա աշխատել է որպես ինժեներ։
1987-2001 թվականներին աշխատել է Singapore Technologies Group ընկերությունում որպես տնօրենի տեղակալ, նախագահ և գործադիր տնօրեն։
2002 թվականի մայիսին աշխատանքի է անցել Temasek Holdings-ում։


== Ընտանիք ==
Հայրը՝ Հո Էն Հոնգը, նախկին գործարար է։ Մայրը Չեն Չյու Պինն է։ 1985 թվականի դեկտեմբերի 17-ին ամուսնացել է Լի Կուան Յուի որդու՝ Լի Սյանլունի հետ։ Վերջինս 2004 թվականից Սինգապուրի վարչապետն է։ Ունեն երկու երեխա՝ Հոնգյուն և Հաոյուն։


== Մրցանակներ և կոչումներ ==
Պարգևատրվել է գիտության և տեխնիկայի բնագավառում ակնառու նվաճումների համար (Distinguished Engineering Alumnus Award) (1995 թվական)։
Սթենֆորդի համալսարանի մագիստրոս է (ԱՄՆ)։
Սինգապուրի ինժեներների ինստիտուտի պատվավոր անդամ է։


== Հետաքրքիր փաստ ==
2007 թվականին ամերիկյան հայտնի Ֆորբս ամսագրի գնահատականով՝ ԱՄՆ-ի սահմաններից դուրս աշխարհի ամենաազդեցիկ կանանց ցուցակում Հո Չինը զբաղեցրել է 3-րդ հորիզոնականը։ 2003 թվականին այդ ցուցակում զբաղեցրել է 10-րդ, 2004 թվականին՝ 5-րդ, իսկ 2005 թվականին՝ 11-րդ հորիզոնականները։


== Ծանոթագրություններ ==
Սերվերա դել Ռիո Ալամա

Սերվերա դել Ռիո Ալամա (իսպ.՝ Cervera del Río Alhama), մունիցիպալիտետ Իսպանիայում։ Գտնվում է Ռիոխա նահանգի կազմի մեջ՝ համանուն ինքնավար համայնքում։ Գտնվում է Սերվերա շրջանում։ Զբաղեցնում է 152,56 կմ² մակերես։ Բնակչությունը կազմում է 2826 մարդ (2010 թվական)։ Վարչական կենտրոնից գտնվում է 87 կմ հեռավորության վրա։
Այս քաղաքում է 1756 թվականի մարտի 30-ին ծնվել իսպանացի պատմաբան, կաթոլիկ հոգևորական Խուան Անտոնիո Լորենտոն։
Քաղաքի հովանավոր պաշտպաններն են Սուրբ Հիլն ու Սուրբ Անան։


== Ծանոթագրություններ ==


== Արտաքին հղում ==
Պաշտոնական կայք (իսպ.)
Ayuntamiento de Cervera del Río Alhama
Página sobre Cervera del Río Alhama Archived 2007-02-11 at the Wayback Machine.(իսպ.)
Punto de encuentro de Cerveranos Archived 2007-09-28 at the Wayback Machine.
Contrebia Leucade, Galería fotográfica
Sequoia Capital

Sequoia Capital, ամերիկյան վենչուրային հիմնադրամ, որը ստեղծվել է 1972 թվականին Դոն Վալենտինի կողմից։ Վալենտայնի հաջող ներդրումների թվում է 1978 թվականին Apple-ում կատարված ներդրումը։ 90-ականների կեսերից կառավարման մեջ ակտիվ դեր են խաղում հիմնադրամի գործընկերներ Մայքլ Մորիցը և Դուգ Լեոնեն։
Հիմնադրամը ղեկավարում են ինը գլխավոր գործընկերներ՝ Մորիտց, Լեոնե, Ջիմ Գետց, Ալֆրեդ Լին, Ռելոֆ Բոտա, Նիլ Շեն, Մայքլ Գոգեն, Բրայան Շրայեր և Կույ Չժոու։ Նրանց տարեկան աշխատավարձը հասնում է $ 1 մլն, սակայն ստացվող եկամուտների մեծ մասը կազմում է ներդրումների շահույթը։ Sequoia Capital-ը հայտնի է դարձել ստարտափներում արագ ներդրումներով, որոնք հետագայում դարձել են բազմամիլիարդանոց ընկերություններ՝ Cisco, Google, Yahoo, PayPal, Youtube, LinkedIn, Dropbox, Stripe, Square, Airbnb, WhatsApp, Instagram, PicsArt Photo Studio: Սթարտափների թվում, որոնց հիմնադրամը մերժել է ներդրումներում, եղել են Twitter-ը, Pinterest-ը և Facebook-ը, որը լուրջ չեն ընդունել այն պատճառով, որ Մարկ Ցուկերբերգը ներկայացել է հանդիպմանը գիշերանոցով։
2012 թվականին գործընկերները Sequoia Capital Global Growth Fund-ում ներգրավել են 700 մլն դոլար։ Հիմնադրամը ներդնում է $ 100,000-ից $1 մլն-ի նախնական փուլում, $1 մլն-ից $10 մլն-ի վաղ փուլում, $10 մլն-ից $100 մլն-ի աճի փուլում։ Ներդրումների բազմակի վերադարձը դարձնում է հիմնադրամը արդյունաբերության մեջ առավել արդյունավետներից մեկը։ Այսպես, Sequoia Venture XI Fund-ը 2003 թվականին 387 մլն դոլար է ներգրավել 40 ավանդատուների մոտ (առավելապես համալսարանների և էնդաումենտների մոտ), 2014 թվականին Venture XI-ի եկամուտը փակելիս կազմել է 3,6 մլրդ դոլար կամ տարեկան 41%՝ հանձնաժողովի կողմից հանած։
2009 թվականին հիմնադրամը ստեղծել է սկաուտների լայն ցանց երբեմնի հայտնի ձեռներեցների թվից, որոնք փնտրում են հեռանկարային ընկերություններ, իսկ Sequoia-ն նրանց մատակարարում է միլիոնավոր դոլարներ սկզբնական ներդրումների համար։ Նման մոտեցումը թույլ է տալիս մեծ հավանականությամբ նկատել հեռանկարային ընկերությանը և միաժամանակ թաքցնել այլ վենչուրային հիմնադրամներից իր ակտիվությունը՝ հիմնադրամը ներդրումներ է տալիս սկաուտների միջոցով՝ առանց իր անունը հրապարակելու մինչև նոր փուլ։ Սովորաբար սկաուտն իրեն դուր եկած ընկերությունում ներդնում է մոտ 30 հազար դոլար։ Տարեկան նրանք կարող են Sequoia Capital-ից մինչև 100 հազար ստանալ ստարտափների ֆինանսավորման համար։


== Ծանոթագրություններ ==


== Արտաքին հղումներ ==
sequoiacap.com — официальный сайт Sequoia Capital
Բուր Սենտ Անդեոլ

Բուր Սենտ Անդեոլ (ֆր.՝ Bourg-Saint-Andéol), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 7324 մարդ, բնակչության խտությունը` 167.44 մարդ/կմ²։ Բնակավայրը զբաղեցնում է 43.74 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 150 կմ հարավ, Պրիվա քաղաքից` 32 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4361 աշխատունակ (15-64 տարեկան) բնակիչ, որոնցից ակտիվ էին 3026-ը, իսկ ոչ ակտիվները` 1335։ Ակտիվության ցուցանիշը կազմում է 69,4 %։ 3026 աշխատունակ մարդկանցից աշխատել է 2414 անձ (1373 տղամարդ և 1041 կին)։ Գործազուրկ են եղել 612 անձ (280 տղամարդ և 332 կին)։ 1335 անաշխատունակներից 388-ը եղել են աշակերտներ կամ ուսանողներ, 378-ը` թոշակառուներ, իսկ 569-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Խրիմյան կրթական հիմնարկություն

Խրիմյան կրթական հիմնարկաթյուն, ամենօրյա վարժարան, հիմնվել է 1930 թվականին, Բուենոս Այրեսում։ 1964 թվականից՝ ամենօրյա միջնակարգ վարժարան, ունի մանկապարտեզ, նախակրթարան և միջնակարգ բաժիններ։ Ոաումն իրականացվում է պետական և հայկական ծրագրերով։ Պատկանում է «Արմենիա» մշակութային ընկերակցությանը։ 1995 թվականին ուներ 285 աշակերտ։
Սվերչկովո (գյուղ, Պոչինկովսկի շրջան)

Սվերչկովո (ռուս.՝ Сверчково), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Գոյան

Գևորգ Հովսեփի Գոյան (Տեր-Նիկողոսյան, (նոյեմբերի 10, 1901(1901-11-10) կամ նոյեմբերի 23, 1901(1901-11-23), Թիֆլիս, Ռուսական կայսրություն - ոչ վաղ քան 1950 և ոչ ուշ քան 2021 կամ փետրվարի 22, 1982(1982-02-22), Մոսկվա, Ռուսական կայսրություն), հայ խորհրդային թատերագետ։ ԽՍՀՄ արվեստի վաստակավոր գործիչ։


== Կենսագրություն ==
ԽՄԿԿ անդամ 1930 թվականից։ 1935 թվականին ավարտել է Մոսկվայի Լունաչարսկու անվան թատերական ինստիտուտի թատերագիտական ֆակուլտետը։ 1936 թվականից նույն ինստիտուտի դասախոս, 1949 թվականից պրոՖեսոր, 1958 թվականից՝ ԽՍՀՄ Ժողովուրդների թատրոնի պատմության ամբիոնի վարիչ։ Աշխատություններից են՝ «Ռուսական թատրոնի պատմությունը 17-19-րդ դարերում», «Ռուսական թատրոնի զարգացման ուղին», «Գլիկերիա Ֆեդոտովա»։ 1944 թվականին Երևանում մասնակցել է թատերական ինստիտուտի հիմնադրմանը և դասավանդել մինչև 1949 թվականը։ 1952 թվականին Մոսկվայում լույս է ընծայել համաշխարհային թատրոնի պատմության և հայագիտության ասպարեզում կարևոր ավանդ ներկայացնող՝ «Հայ թատրոնի 2000 տարին» երկհատոր աշխատությունը։ 1970 թվականին հայերեն հրատարակվել է «Ո՛րն է ազգային թատրոնը» հոդվածների ժողովածուն՝ նվիրված ԽՍՀՄ ժողովուրդների թատերական մշակույթի զարգացման հարցերին։


== Ծանոթագրություններ ==
Ալֆոնս Բորելի

Ալֆոնս Լուի Նիկոլա Բորելի (ֆր.՝ Alphonse Louis Nicolas Borrelly, դեկտեմբերի 8, 1842(1842-12-08), Ռոկմոր - փետրվարի 28, 1926(1926-02-28), Ֆրանսիա), ֆրանսիացի աստղագետ, գիսաստղերի և աստերոիդների հայտնաբերող, աշխատել է Մարսելի աստղադիտարանում, Ֆրանսիա։ 1868-1894 թթ. ընկած ժամանակահատվածում նա հայտնաբերել է 18 աստերոիդ, ինչպես նաև մեկ կարճ պարբերությամբ գիսաստղ 19P/Բորելին։
Նրա պատվին է անվանվել (1539) Բորելի աստերոիդը։


== Տես նաև ==
Ջորջ Սիրլ
Ֆեռնան Կուրտի
Պոլ Անրի և Պրոսպեր Անրի


== Ծանոթագրություններ ==


== Արտաքին հղումներ ==
Բոսլեր Ջ. (1926)։ «Ալֆոնս Բորելի (մահախոսական)»։ Դիտարկումների ամսագիր 9 (169)
Այիմելիկ (նահանգ, Պալաու)

Պելելիու (անգլ.՝ Aimeliik), նահանգ Արևելյան Ասիայում գտնվող Պալաու կղզի-պետության կազմում։ Այն Պալաուի 16 նահանգներից մեկն է։ Բնակչությունը 2005 թվականի տվյալներով կազմում է 270 մարդ, իսկ տարածքը՝ 44 քառ. կմ։ Մայրաքաղաքը Մոնգամի գյուղն է։


== Արտաքին հղումներ ==
[1] Archived 2012-03-28 at the Wayback Machine.
[2] Archived 2011-01-13 at the Wayback Machine.
Honorary Consulate of the Republic of Palau to the UK &NI
Բիյսկի շրջան

Բիյսկի շրջան (ռուս.՝ Бийский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Բիյսկ։


== Աշխարհագրություն ==
Շրջանի տարածքի մակերեսը կազմում է 2200 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 34052 մարդ։ Բնակչության խտությունը կազմում էր 15,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վաղարշ Դ Պարթև

Վաղարշ Դ Պարթև (պարթ.` 𐭅𐭋𐭂𐭔 Walagash, 130, Parthia Satrapy - 208, Parthia Satrapy), Պարթևստանի արքայից արքա (191-208), Վաղարշ Գ-ի որդին և հաջորդը, Պարթև Արշակունիների արքայական տոհմից։


== Կենսագրություն ==
Վաղարշ Դ-ի մահից հետո, նրան հաջորդում է որդին՝ Վաղարշ Ե-ն, որի կառավարման ժամանակ էլ Սասանի որդի Պապակը հափշտակում է Պարսքի արքայական գահը, իրեն հռչակելով Պարսքի «մարզպան և շահրդար»։ 


== Ծանոթագրություններ ==
Մարզական ակումբ

Մարզական ակումբ, սպորտային ակումբ,  մարզիկներ և մարզական կյանքով հետաքրքրվողներ միավորող հասարակական կամ մասնավոր կազմակերպություն։ Կարող են լինել սիրողական և պրոֆեսիոնալ (ֆինանսավորում են ընկերությունները)։ 
Սպորտային ակումբները կարող են ունենալ տարբեր դրսևորումներ, սկսած այնպիսի ակումբներից, որոնց անդամները խաղում են սիրողական մակարդակում, առանց վարձատրության և մրցում նմանատիպ ակումբների դեմ, որոնք հիմնականում դիտելու ու են գալիս ընտանիքի անդամները և ընկերները, ինչպես նաև կարող են լինել խոշոր առևտրային կազմակերպություններ, որոնք իրենց տրամադրության տակ ունեն պրոֆեսիոնալ մարզիկներից բաղկացած թիմեր, որոնք կանոնավոր կերպով մրցում են այլ նմանատիպ ակումբների հետ։
Պետեր Սիյարտո

Պետեր Սիյարտո (հունգ.՝ Szijjártó Péter, հոկտեմբերի 30, 1978(1978-10-30), Komárom, Կոմարոմ-Էստերգոմ, Հունգարիա), հունգարացի քաղաքական գործիչ, Հունգարիայի արտաքին գործերի և արտաքին առևտրի նախարար 2014 թվական սեպտեմբերի 23-ից։ Միջազգային հարաբերությունների մագիստրոս, Ազգային ժողովի անդամ 2002 թվականից։


== Կենսագրություն ==
Ծնվել է հարուստ ընտանիքում։ Միջնակարգ կրթություն է ստացել Czuczor Gergely Bencés Gimnázium-ում։ 1997 թվականին ավարտել է Բուդապեշտի տնտեսագիտական գիտությունների և պետական կառավարման համալսարանը (ներկայումս՝ Կորվինի համալսարան), սովորել է Միջազգային հարաբերություններ և սպորտային Մենեջմենթ։


== Քաղաքական գործունեություն ==
Քաղաքական գործունեությունը սկսել է 1998 թվականին, երբ ընտրվել է Դիերի քաղաքի քաղաքային ժողովների անդամ։ Եղել է Դիերայի Ֆիդես երիտասարդական կազմակերպության հիմնադիրներից և առաջին նախագահը, 2001 թվականին դարձել է ազգային կազմակերպության փոխնախագահ։
2010-2012 թվականներին եղել է Հունգարիայի վարչապետ Վիկտոր Օրբանի անձնական ներկայացուցիչը։
2014 թվականի սեպտեմբերի 23-ից՝ Հունգարիայի արտաքին գործերի նախարար։


=== Արտաքին քաղաքականություն ===


==== Ուկրաինա ====
2017 թվականի հոկտեմբերի 3-ին այցով գտնվում էր Ռումինիայում։ Կլուժ-Նապոկա քաղաքում Ռումինիայի արտաքին գործերի նախարար Թեոդոր Մելեշկանուի հետ հանդիպումից հետո Պետեր Սիյարտոն հայտարարել է, որ Բուդապեշտն ու Բուխարեստը միասին հանդես են գալիս «Կրթության մասին» ուկրաինական նոր օրենքի դեմ, ինչպես նաև նշել է այդ հարցով Ռումինիայի հետ ռազմավարական կապի պահպանման Հունգարիայի շահագրգռվածությունը։ Պետեր Սիյարտոն նաև նշել է, որ, ինչպես ինքը կարծում է, «Կրթության մասին» ուկրաինական օրենքը հակասում է Ուկրաինայի և ԵՄ-ի միջև ասոցացման համաձայնագրին, որի ստորագրմանը ավելի վաղ աջակցել են Բուդապեշտն ու Բուխարեստը։ Պետեր Սիյարտոյի կարծիքով «Կրթության մասին» ուկրաինական օրենքի ընդունումը Հունգարիային և Ռումինիային «թիկունքից հարված» է։
2018 թվականի սեպտեմբերի 20-ին, ժամը 15։34-ին (Մոսկվայի ժամանակով) ուկրաինական «Եվրոպական պրավդա» ինտերնետ-հրատարակության կայքում, հղում անելով Հունգարիայի ԱԳՆ-ի կայքին, մեջբերվել է Հունգարիայի արտաքին գործերի նախարար Պետեր Սիյարտոյի հայտարարությունն Ուկրաինայի նկատմամբ վերաբերմունքի մասին անձնագրային սկանդալի պատճառով, որն առաջացել է ափերին անձնագրեր բաժանելու տեսանյութի հրապարակումից հետո

«Հունգարիան ուշադիր հետևում է իրադարձություններին, և չի բացառվում, որ ապագայում ևս պետք է շարունակի դանդաղեցնել Ուկրաինայի ինտեգրումը եվրակառույցներին»։


== Ծանոթագրություններ ==
Վինի շեղման օրենք

Վինի շեղման օրենք, ջերմային ճառագայթման օրենք, ըստ որի՝ հավասարակշիռ ճառագայթման սպեկտրում էներգիայի մաքսիմումին համապատասխանող ալիքի երկարությունը (λմաքս) հակադարձ համեմատական է T բացարձակ ջերմաստիճանին․ λմաքս T=b, որտեղ b-ն հաստատուն է և հավասար է 0,2897 սմ*Կ։ Օրենքը թերմոդինամիկական պատկերացումների հիման վրա ստացել է Վիլհելմ Վինը, 1893 թվականին։ Վինի շեղման օրենքը բխում է Վինի ճառագայթման օրենքից։ Սև մարմնի ճառագայթման խտությունն արտահայտող υλ,Τ ֆունկցիան անպայման պետք է ունենա մաքսիմում, հակառակ դեպքում ճառագայթման ինտեգրալային խտությունը վերջավոր չի լինի, այս պայմանից էլ հենց ստացվում է Վինի շեղման օրենքը։ Այն ցույց է տալիս, որ υλ,Τ ֆունկցիայի մաքսիմումը ջերմաստիճանի բարձրացման հետ շեղվում է դեպի կարճ ալիքների տիրույթը։
Դորոգինիչի

Դորոգինիչի (ուկրաիներեն՝ Дорогиничі), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1583 թվականին։
2001 թվականի տվյալներով Դորոգինիչի գյուղում բնակվում էր 620 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 0,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շիգոնիի շրջան

Շիգոնիի շրջան (ռուս.՝ Шигонский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1965 թվականին։ Վարչական կենտրոնը՝ Շիգոնի։


== Աշխարհագրություն ==
Շրջանի տարածքի մակերեսը կազմում է 2134,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20878 մարդ։ Բնակչության խտությունը կազմում էր 9,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սան Ֆելիս դի Բալսաս

Սան Ֆելիս դի Բալսաս (պորտ.՝ São Félix de Balsas), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4331 մարդ՝ 2006 թվականի տվյալներով։ Գրավում է 2 032,302 կմ² տարածք։ Բնակչության խտությունը՝ 2,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 8.033.938,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.707,90 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,595 (տվյալները ՄԱԿ-ի զարգացման ծրագրի)։
Քոդի Քրիստիան

Քոդի Ալեն Քրիստիան (անգլ.՝ Cody Allen Christian, ապրիլի 15, 1995(1995-04-15), Պորտլենդ, Մեն, ԱՄՆ), ամերիկացի դերասան։ Նա հայտնի է իր Մայք Մանթոգոմերի դերով «Հմայիչ խաբեբաները» հեռուստասերիալում։ Նա նաև մարմնավորում է Տեո Ռիկենին MTV-ի «Պատանի գայլը» հեռուստասերիալի 5-րդ եթերաշրջանում։


== Կարիերա ==
Քրիստիանը խաղում է Արիա Մանթոգոմերիի կրտսեր եղբոր՝ Մայքի դերը «Հմայիչ խաբեբաները» հեռուստասերիալում։ Նա նկարահանվել է «Վերադարձ դեպի քեզ», «Իրական արյուն» և «Գրեյի անատոմիա» հեռուստասերիալներում։ 2011 թվականին նա նկարահանվել է «Սպանել իռլանդացուն», 2013 թվականին՝ «Սովյալների խաղեր» ֆիլմում, որը «Քաղցած խաղեր» ֆիլմի պարոդիան է։
Նա նկարահանվել է «Պատանի գայլը» հեռուստասերիալի 5-րդ եթերաշրջանում՝ մարմնավորելով մարդագայլի և մարդակոյոտի հիբրիդ Տեոին։


== Ֆիլմագրություն ==


=== Ֆիլմ ===


=== Հեռուստասերիալ ===


== Ծանոթագրություններ ==


== Արտաքին հղումներ ==
Cody Christian at the Internet Movie Database
Ալիք (այլ կիրառումներ)

Ալիք, կարող է վերաբերել՝

Ալիք - տատանումների տարածումը ժամանակի ընթացքում տարածության մեջ
Ալիք - Թեհրանում հրատարակվող հայկական թերթ
Ալիք - ժայռային գոյացություն ԱՄՆ-ում
Արշակ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Արշակ Սիմոնի Կոստանյան (նոյեմբերի 26, 1865(1865-11-26), Շուշի, Բաքվի նահանգ, Ռուսական կայսրություն - հունվարի 12, 1920(1920-01-12), Մոսկվա, Խորհրդային Ռուսաստան), հայ օպերային երգիչ (քնարադրամատիկական տենոր)։


== Կենսագրություն ==
Սովորել է Կազանի համալսարանում, 1892 թվականին աշակերտել Նինա Դարիալի-Ղորղանյանին, 1893 թվականին մեկնել Իտալիա՝ շարունակելու երաժշտական կրթությունը։ Երգել է Վորոնեժի, Խարկովի, Իրկուտսկի, Կազանի, Սարատովի և այլ քաղաքների օպերային թատրոններում, 1903 թվականից՝ Մոսկվայի Սոլոդովնիկովի օպերային խմբում։ Կոստանյանին բնորոշ էր գրավիչ, անկաշկանդ կատարումը։
Մահացել է Մոսկվայում, թաղված է տեղի հայկական գերեզմանատանը։


== Դերերգեր ==
Հերցոգ, Ալֆրեդ՝ Վերդիի «Ռիգոլետտո», «Տրավիատա»
Ֆաուստ՝ Գունոյի «Ֆաուստ»
Ալմավիվա՝ Ռոսսինիի «Սևիլյան սափրիչ»
Տուրիդդու՝ Մասկանյիի «Գեղջկական պատիվ»), Դերման (Չայկովսկու «Պիկովայա դամա»
Վլադիմիր Իգորևիչ՝ Բորոդինի «Իշխան Իգոր»
Եֆիմ, Սակուս՝ Ա. Ռուբինշտեյնի «Վաճառական Կալաշնիկով», «Ներոն»


== Մատենագիտություն ==
Пружанский А. М. Отечественные певцы. 1750-1917: Словарь. Часть первая - М., 1991. С. 235
Словарь сценических деятелей. - СПб., 1903. Вып. 10
Мурадян С. Армянское Ваганьковское кладбище (к 200 летию со дня основания). Ер., 2007 ISBN 978-99941-817-5-9
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5


== Ծանոթագրություններ ==
138,6 mm/45 Model 1887

138,6 mm/45 Model 1887, 138,6 միլիմետրանոց ռազմածովային հրետանի՝ մշակված և արտադրված  Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով զինվել են «Շարնե»  տեսակի ականակիր հածանավերը։ Այն հետագայում փոխարինվել է 138,6 mm/45 Model 1891  հրետանիով։


== Ծանոթագրություններ ==


== Արտաքին հղումներ ==
138.6 mm/45 (5.46") Models 1888, 1891 and 1893


== Գրականություն ==
Friedman N. Naval weapons of World War One. — Yorkshire: Seaforth Publishing, 2011. — ISBN 978-1-84832-100-7
Կուրկուրան կարճաթև

Կուրկուրան կարճաթև (լատ.՝ Hedysarum micropterum), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-30 սմ բարձրությամբ, թխակապույտ առսեղմ թավոտ բազմամյա բույս է։ Ցողունները ճյուղավորված են։ Տերևիկները 4-9 զույգ են, գծային, վերևից՝ մերկ, ներքևից՝ թավոտ, 15-40 մմ երկարությամբ և 1,5-2 լայնությամբ։ Ծաղկաբույլը սակավածաղիկ է։ 10-11 մմ երկարությամբ պսակը վարդագույն է։ Ունդերը բաղկացած են 1-3 մասերից, որոնք խիտ ալյուրանման–խավոտ և խոզանավոր են։


== Տարածվածություն ==
Հայաստանում հանդիպում է միայն Երևանի (Ուրծի լեռնածղթա, Զովաշեն, Դվին, Երանոս, Վեդի, Երսախ, Ուրցաձոր գյուղերի շրջակայք) ֆլորիստիկական շրջանում։


== Էկոլոգիա ==
Բույսը աճում է ստորին և միջին լեռնային գոտիներում՝ ծովի մակարդակից 700–1800 մ բարձրությունների վրա, չոր քարքարոտ, կավային և ավազային հողերի վրա։ Ծաղկում է մայիս-հունիս ամիսներին, պտղաբերում՝ հունիս–հուլիսին։


== Պահպանություն ==
Խոցելի տեսակ է։ Աճում է ինտենսիվ յուրացվող տարածքներում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Հոշիմին

Հոշիմին (վիետ․՝ Thành phố Hồ Chí Minh, Sài Gòn), քաղաք Վիետնամի Սոցիալիստական Հանրապետության հարավում, երկրի խոշորագույն քաղաքը (բնակչությունը կազմում է շուրջ 7,1 միլիոն մարդ)։
1887-1901 թվականներին եղել է Ֆրանսիական Հնդկաչինի մայրաքաղաքը, 1955-1975 թվականներին՝ Հարավային Վիետնամի մայրաքաղաքը։


== Անվանում ==
Սկզբում կոչվել է Պրեյ Նոկոր և եղել է հետանգկորյան ժամանակաշրջանի Կամբոջայի ամենամեծ նավահանգիստը։ Այդ շրջանը վիետնամցիների կողմից գրավվելուց հետո մինչև 1975 թվականը կրել է Սայգոն անվանումը (վիետ.՝ Sài Gòn)։ Անվանափոխվել է ի պատիվ առաջին նախագահ Հո Շի Մինի։


== Աշխարհագրություն ==
Հոշիմինը տեղակայված է Վիետնամի հարավում։ Գտնվում է մայրաքաղաք Հանոյից 1719 կմ հարավ։ Քաղաքի միջին բարձրությունը ծովի մակարդակից՝ 19 մ է։ Հոշիմինի հրապարակի տարածքը կազմում է 2096 կմ2։ Հոշիմինի կենտրոնով է անցնում Սայգոն գետը։


== Ճարտարապետություն ==
Հոշիմինը բուռն կերպով զարգանում է. այս քաղաքում են կառուցվել Վիետնամի առաջին երկնաքերները։ Հայտնի երկնաքերներ են՝ Bitexco աշտարակ (262 մ), Vietcombank Tower (206 մ), Saigon One Tower (195 մ), Sabeco World Trade Center (170 մ), Saigon Times Square (164 մ), Petroland Tower (155 մ), Dragon City (153 մ), The Everich II (152 մ), BIDV Tower (152 մ), Kenton Plaza (150 մ), Saigon Trade Center (145 մ), Cantavil Premier (144 մ), Cinco Tower (138 մ), Saigon Pearl (135 մ), Sunrise City (131 մ), Lim Tower (125 մ), Hung Vuong Plaza (120 մ), City Garden (120 մ), Vincom Center (115 մ), Diamond Island (113 մ), Richland Emerald (112 մ), The Everich I (112 մ), Thuan Kieu Plaza (110 մ), The Vista Towers (110 մ), Kumho Asiana Plaza (110 մ), The Flemington (106 մ), Saigon Centre (106 մ), The Manor Officetel (106 մ), Sailing Tower (105 մ), The Manor Residential (103 մ), Fico Tower (102 մ), Centec Tower (101 մ)։

		
		
		
		
		


== Ծանոթագրություններ ==


== Արտաքին հղումներ ==
Հոշիմին քաղաքի պաշտոնական կայքը Archived 2020-01-05 at the Wayback Machine.
Տամմեսե

Տամմեսե (էստ․՝ Tammese), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սրբապատկեր

Սրբապատկեր (հունարեն հուն․՝ εἰκών-ից «պատկեր», «կերպար»), քրիստոնեությունում (ուղղափառություն և կաթոլիկություն) Հիսուս Քրիստոսի, Տիրամոր և եկեղեցու կողմից հաստատված սրբերի պաշտամունքային, հաստոցային պատկեր։ Կաթոլիկ եկեղեցում գերակշռում են քանդակները, ուղղափառ եկեղեցում՝ գեղանկարները փայտի վրա։ Չնայած ի տարբերություն կուռքերի քրիստոնեական սրբապատկերները հանդես են գալիս իբրև խորհրդանիշ, միջնադարում պատկերամարտները ժխտում էին պատկերների պաշտամունքը։
Մ.թ.ա. 299


== Դեպքեր ==


== Ծնունդներ ==


== Մահեր ==
Յո Գոտի

Մարիո Միմս (անգլ.՝ Mario Mims, մայիսի 19, 1981(1981-05-19), Մեմֆիս, Թենեսի, ԱՄՆ), ամերիկացի ռեփեր, ով ավելի հայտնի է Յո Գոտի (անգլ.՝ Yo Gotti) բեմական կեղծանվամբ։ 2003 թվականին թողարկել է «Life» ալբոմը, որին հաջորդեց «Back 2 da Basics» կոչվող ալբոմը 2006 թ.-ին։ 2012 թվականին թողարկվեց ռեփերի «Live from the Kitchen» անվանումը կրող երրորդ ալբոմը։
2013 թվականին Գոտին հիմնադրեց իր Collective Music Group ձայնագրման լեյբլը, և նույն տարում թողարկեց «I Am» կոչվող իր չորրորդ ալբոմը։ 2016 թվականին վաճառքի դուրս եկավ Գոտիի հինգերորդ՝ «The Art of Hustle» ալբոմը, որի երգացանկը նաև ներառում է «Down in the DM» հիթային երգը։ «The Art of Hustle»-ը զբաղեցրել է չորրորդ հորիզոնականը Billboard 200 ալբոմների հիթ շքերթում։


== Սկավառակագրություն ==


=== Ալբոմներ ===
«Life» (2003)
«Back 2 da Basics» (2006)
«Live from the Kitchen» (2012)
«I Am» (2013)
«The Art of Hustle» (2016)


== Ծանոթագրություններ ==


== Արտաքին հղումներ ==
Պաշտոնական կայք
Յո Գոտին Թվիթթերում
Յո Գոտին Ֆեյսբուքում
Ազգյուդա (լիճ)

Ազգյուդա, լճակ Վրաստանում, Ախալցխա քաղաքից մոտ 25 կմ հարավ-արևելք, Կուրի ձախ կողմում։


== Ծանոթագրություններ ==
Ամուրիկ

Ամուրիկ (Fringilla coelebs), սերինոսների ընտանիքի թռչուն։ Նստակյաց է, Հայաստանում տարածված։


== Արտաքին կառուցվածք ==
Մարմնի երկարությունը 14,5 սմ է, թևերի բացվածքը՝ 24,5-28,5 սմ, կենդանի զանգվածը՝ 20-25 գ։ Թևերի վերին մասը սպիտակ շերտով է, գոտկատեղը կանաչավուն է, պոչի եզրային փետուրները՝ սպիտակ մեծ հատվածով։ Արուի ճակատը սև է, գագաթը՝ մոխրակապույտ, մարմինը ներքևից՝ վարդագույն երանգով։ Էգը վերևից մոխրադարչնագույն է, ներքևից՝ բաց դարչնագույն։ Երիտասարդը նման է էգին։


== Կենսակերպ ==
Ամուրիկները շրջում են երամներով։ Աշնանը և ձմռանը այլ տեսակների հետ կազմում են մեծ երամներ։ Բնակվում է անտառներում, այգիներում, պուրակներում։ Սնվում է սերմերով, բուսական կերով։ Բույնը գավաթաձև է՝ չոր խոտաբույսերից, մամուռից, քարաքոսերից։ Ունի գեղագիտական, ճանաչողական և գիտական նշանակություն։
Օգտակար է, ոչնչացնում է մոլախոտերը։


== Բազմացում և զարգացում ==
Բնադրում է ծառերին։ Դնում է 19 մմ տրամագծով, կապտականաչավուն՝ դարչնավուն վրձնախազերով 4-5 ձու։ Թխսակալում է 12-13 օր, ձագերը ձվից դուրս են գալիս 13-14-րդ օրը։ Հարմարված է անազատ պայմաններին։


== Ծանոթագրություններ ==
Մուխար

Մուխար, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովու Բրազիլ

Նովու Բրազիլ (պորտ.՝ Novo Brasil), համայնքԲրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզը։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 4 181 մարդ, ըստ 2006 թվականի տվյալների։ Տարածքը կազմում է 649,954 կմ2։ Բնակչության խտությունը՝ 5,7 մարդ/կմ²։


== Վիճակագրություն ==
Համախառն ներքին արտադրանքը կազմել է 24 524 474,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 233,98 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,712
Լեդգեբե

Լեդգեբե (վրաց.՝ ლედგებე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 280 մետր բարձրության վրա։ Շրջկենտրոն Մարտվիլյից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 697 մարդ։


== Ծանոթագրություններ ==
Անդրանիկ Հակոբյան (պետական գործիչ)

Անդրանիկ Հայկի Հակոբյան (հունվարի 2, 1957(1957-01-02), Նորատուս, Նոր Բայազետի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ Գեղարքունիքի մարզպետի տեղակալ։


== Կրթություն ==
1973-1978 թթ. - սովորել և ավարտել է Վ. Բրյուսովի անվան ռուսաց և օտար լեզուների ինստիտուտի անգլերեն լեզվի ֆակուլտետը։


== Աշխատանքային գործունեությունը ==
1978-2012 թթ. - աշխատել է Նորատուսի թիվ 1 միջնակարգ դպրոցում որպես անգլերեն լեզվի ուսուցիչ։
1980-1992 թթ. - աշխատել է Նորատուսի թիվ 1 միջնակարգ դպրոցում որպես անգլերեն լեզվի ուսուցիչ։
Ընտրվել է Կամոյի շրջանային խորհրդի և Նորատուսի գյուղական խորհրդի պատգամավոր։
1992 թ. ընտրվել է Նորատուսի գյուղական խորհրդի գործադիր կոմիտեի նախագահ՝ պաշտոնավարելով մինչև 1996 թ.։
1996 թ. ընտրվել, 1999, 2002 և 2005 թթ. վերընտրվել է Նորատուսի գյուղապետ։
2002-2008 թթ. - եղել է Եվրոպայի խորհրդի տեղական և տարածքային իշխանության կոնգրեսում ՀՀ պատվիրակության անդամ։
2009-2010 թթ. - աշխատել է Գավառի պետական համալսարանում։
2012 թ. օգոստոսի 7-ին ՀՀ վարչապետի որոշմամբ նշանակվել է Հայաստանի Հանրապետության Գեղարքունիքի մարզպետի տեղակալ։


== Պարգևներ ==
Անանիա Շիրակացու մեդալ (2007)։
ՀՀ Տարածքային կառավարման նախարարության հուշամեդալ (2006)։Ամուսնացած է, ունի երկու դուստր, մեկ որդի և ութ թոռ։ Հայաստանի հանրապետական կուսակցության անդամ է։ ՀՀԿ Գեղարքունիքի մարզային խորհրդի նախագահի տեղակալ, ԵԿՄ Գեղարքունիքի մարզային խորհրդի փոխնախագահ։


== Ծանոթագրություններ ==
Վաճառական Սոլոդովի ալրաղաց

Վաճառական Սոլոդովի ալրաղաց (ռուս.՝ Мельница купца Солодова), XIX դարի երրորդ քառորդի արդյունաբերական ճարտարապետության հուշարձան Ռուսաստանի Դոնի Ռոստով քաղաքում, որը չի պահպանվել մինչև մեր օրերը։


== Պատմություն ==
Ալրաղացը գործել է 1870 թվականից 80 ձիաուժ ունեցող մեկ շոգեմեքենայով և 48-հոգանոց աշխատակազմով։ Այնտեղ պատրաստվում էր ամսական մինչև 300 հազար փութ ալյուր։ Մի քանի տարի անց` 1875 թվականին, ալրաղացը դարձավ Ստեպան Իվանովիչ Իվանովի սեփականությունը։ Սակայն ավելի վաղ հաշվառման գրանցումների բացակայության պատճառով ալրաղացը հիշատակվում է միայն 1885 թվականին, իսկ այդ ժամանակ այն արդեն պատկանում էր մեկ այլ սեփականատիրոջ՝ Սոլոդով ազգանունով։


== Ճարտարապետություն ==
Ալրաղացը կառուցվել է 1870 թվականին։ Իր տեսակի շինության քաղաքային գծում տեղաբաշխելու եզակի օրինակ է։ Վրանածածկույթով ավարտվող կենտրոնական բարձրացված ծավալով երկհարկանի շենք էր։ Ճակատը ձևավորված էր սվաղային դեկորացման տարրերի օգտագործումով, որը բնորոշ չէր կեղծգոթիկ և Վերածննդի ոճերով կառուցապատված քաղաքի ճարտարապետությանը։ Շենքի ճարտարապետագեղարվեստական ճակատը ձևավորված էր առաջին հարկի նկարագրով. այնտեղ տեղադրված էին պրոֆիլավորված երեսկալներ և բարձր կիսակոր բացվածքներով կամարաղեղներ, ողնուցաձև կամարաղեղներ։ Ճակատին ինքնատիպություն և յուրահատկություն էին հաղորդում երկրորդ հարկի հովհարաձև կամարներով եզրային բացվածքները։


== Ծանոթագրություններ ==
Ծիածանի ֆլեշմոբ

Ծիածանի ֆլեշմոբ (անգլ.՝ rainbow flash mob), միջազգային ակցիա, որը վերագրված է հոմոֆոբիայի և տրանսֆոբիայի դեմ պայքարի միջազգային օրվանը (մայիսի 17-ին)՝ 1990 թվականին այդ օրը առողջապահության համաշխարհային կազմակերպությունը հանել է համասեռականությունը հոգեբանական հիվանդությունների ցանկից։ Այն մտածվել է գերմանացի ԼԳԲՏ ակտիվիստ՝ Quarteera բեռլինական ռուսալեզու ԼԳԲՏ կազմակերպության հիմնադիր Իվան Կիլբերի կողմից 2009 թվականին։
Մասնակցության համար անհրաժեշտ է բացիկի վրա նամակ գրել, կապել այն օդապարիկի, բաց թողնել երկինք և լուսանկարել։ 2009 թվականին ծիածանի ֆլեշմոբը կայացել է աշխարհի երեսուն քաղաքներում, այդ թվում նաև Ռուսական ԼԳԲՏ ցանցի շնորհիվ Սանկտ Պետերբուրգում, Մոսկվայում, Տյումենյում, Իվանովոյում, Վոլգոգրադում, Դոնի Ռոստովում, Նաբերեժնիե Չելնիում, Կեմերովոյում, Տոմսկում, Օմսկում, Եկատերինբուրգում, Կազանում, Բրյանսկում, Իժևսկում, Խաբարովսկում, Ուֆայում, Պենզայում, Չելյաբինսկում, Պերմում, Սամարայում, Սարատովում, Տոլյատիում, Արխանգելսկում, Համբուրգում, Վանկուվերում։ Ծիածանի ֆլեշմոբի մասին հաշվետվությունը հրապարակված է «IDAHO հոմոֆոբիայի դեմ պայքարի օրվա» կազմակերպության պաշտոնական կայքում։
2009 թվականի օգոստոսի դրությամբ ծիածանի ֆլեշմոբը համառուսական ամենամասսայական գեյերի և լեսբուհիների ակցիան է։


== Տես նաև ==
Kiss-in


== Ծանոթագրություններ ==


== Արտաքին հղումներ ==
Ակցիայի կայքը՝ rainbowflash.info
Ուսովո (այլ կիրառումներ)

Ուսովո, կարող է վերաբերել՝

Ուսովո - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Ուսովո - գյուղ Ուկրաինայի Ժիտոմիրի մարզի Օվրուչի շրջանում
Բրուզապորտո

Բրուզապորտո (իտալերեն՝ Brusaporto), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 4163 մարդ։ Բնակչության խտությունը՝ 833 մարդ/կմ²։ Տարածքը կազմում է 5 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Զաչերնեչիե

Զաչերնեչիե (ուկրաիներեն՝ Зачерне́ччя), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1560 թվականին։
2001 թվականի տվյալներով Զաչերնեչիե գյուղում բնակվում էր 618 մարդ։ Բնակավայրը զբաղեցնում է 1,67 կմ² տարածք։ Բնակչության խտությունը կազմում էր 370,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իխտիսադ

Իխտիսադ (ռուս.՝ Ихтисад, բաշկիրերեն՝ Иҡтмсад), գյուղ Ռուսաստանի, Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաուգա

Անվան այլ կիրառումների համար տե՛ս՝ Սաուգա (այլ կիրառումներ)
Սաուգա (էստ․՝ Sauga), գյուղական ավան Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղական ավանում բնակվում էր 1332 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Էշբախ (Մարկգրեֆլերլանդ)

Էշբախ  (գերմ.՝ Eschbach (Markgräflerland)), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 2416 մարդ (ըստ 2010 թվականի դեկտեմբերի 31-ի)։ Տարածքը կազմում է 10,03 կմ²։ Պաշտոնական կոդ՝ 08 3 15 033։


== Ծանոթագրություններ ==


== Արտաքին հղումներ ==
Պաշտոնական էջ